tomron87/hebrew-wikipedia-sentences-corpus huggingface dataset:
בתכנות, Hooking היא שיטה המשמשת לשינוי ההתנהגות של מערכת ההפעלה, תוכנה או קוד מכונה באמצעות יירוט קריאה לשגרה או הודעה המועברת בין תוכניות.
קטע הקוד האחראי ליירוט נקרא Hook.
hooking משמש למטרות רבות ובהן חיפוש באגים והרחבת אפשרויות השימוש בשגרות קיימות.
באמצעות טכניקה זו ניתן ללכוד את המידע העובר אל המחשב מהמקלדת או העכבר או לזהות קריאה לפונקציות ספרייה כדי לבחון את התנהגותן.
ניתן להשתמש בטכניקה זו גם כדי ליצור תוכנות זדוניות.
לדוגמה, Rootkit-ים רבים משתמשים בטכניקה זו כדי להתחבא בתוך תהליכים מוכרים כדי להסוות את פעילותם.
ניתן לבצע hooking באמצעות טכניקות של הנדסה לאחור באמצעות שינוי פיסי של קובץ הרצה או ספרייה טרם הפעלת התוכנית.
שיטה זו משמשת לרוב כדי ליירט קריאות לשגרות כדי לצפות בפעילותן או להחליף אותן לחלוטין.
לדוגמה, באמצעות שימוש ב-Disassembler, ניתן למצוא את נקודת הכניסה של פונקציה הנמצאת במודול.
לאחר מכן ניתן לשנות את נקודת הכניסה כדי לטעון פונקציה אחרת או להחליף את הפונקציה הנמצאת במקום זה.
שיטה נוספת היא להחליף את טבלת הכתובות של קובץ נטען כך שכאשר הקובץ ינסה לקרוא לשגרה הוא יופנה לכתובת שגויה בזיכרון.
ניתן גם לבנות מעטפת שתכיל ספרייה המספקת את כל האפשרויות שסיפקה הספרייה המקורית יחד עם תכונות חדשות או לוגיקה חדשה לפונקציות הישנות.
מערכות הפעלה ותוכנות אחרות עשויות לספק אמצעים המאפשרים ליירט שגרות בזמן ריצה.
אפשרות זו קיימת כאשר לתהליך המיירט יש הרשאות גבוהות מספיק כדי לבצע את הפעולה (למשל הרשאות מנהל מערכת).
חלונות לדוגמה, מספקת API להוקים המאפשרים לשנות את ההתנהגות של חלונות ופקדים ולבצע לכידה של פעולות הקשורות לעכבר ולמקלדת.
מערכת ההפעלה לינוקס מאפשרת ללכוד ולעבד את תעבורת הרשת העוברת דרך הליבה.
כאשר לא ניתן לבצע לכידה באמצעות מערכת ההפעלה לעיתים ניתן לשנות את הבתים הראשונים של שגרה כך שיפנו את בקרת הזרימה של התוכנית לקוד מוזרק.
כאשר המערכת משתמשת בספרייה משותפת, ניתן לשנות את תוכן הספרייה כך שתפנה לשגרות שונות.
כך למשל, ניתן לשנות את טבלת פסיקות של מחשב כדי לטפל באירועים שונים המעוררים פסיקה.
טכניקות אלה דומות במהותן לשינוי פיסי של הקוד אלא שהן מופעלות לאחר הרצת התוכנית.
Hot (בעברית: חַם) הוא אלבום הבכורה של הזמרת-יוצרת הרומנייה אינה.
האלבום יצא לאור ב-4 באוגוסט 2009, בהוצאת חברת התקליטים מג'יק רקורדס.
אינה שיתפה פעולה באלבום עם שלושת הפזמונאים הרומניים פליי & וין , שכתבו, הפיקו ועיבדו את Hot באולפני ההקלטות שלהם בקונסטנצה, רומניה.
Hot תואר כאלבום מוזיקת דאנס אלקטרונית (EDM), עם השפעות שונות של טראנס, אלקטרו האוס וטכנו ועד השפעות של סוגות מוזיקליות כדוגמת Hi-NRG, סינת'-פופ וצ'יל אאוט.
מבחינה לירית, Hot עוסק בנושאי אהבה.
מבקרי המוזיקה הפנו כלפי האלבום ביקורות חיוביות וביקורות מעורבות בעיקר; הם שיבחו את סגנון הדאנס אך מתחו ביקורת על חוסר החדשנות שלו.
בטקס פרסי המוזיקה הרומנית לשנת 2010, Hot זכה בקטגוריית "האלבום הטוב ביותר" ובמקביל, זכה בפרס הרדיו של רומניה לשנת 2011 בקטגוריית "אלבום הפופ/דאנס של השנה".
נכון לדצמבר 2011, האלבום נמכר בלמעלה מ-500,000 עותקים ברחבי העולם, עם הכנסות של 8 מיליון אירו ממכירות ומסיבובי הופעות נלווים.
מבחינה מסחרית, הוא זכה להצלחה באירופה, והגיע בשיאו ל-20 העליונים במספר מדינות.
Hot קיבל את תואר הזהב והפלטינה ברומניה ובצרפת, בהתאמה.
"Hot" ו-"Amazing" הגיעו למקום הראשון ברומניה והפכו לחלק מלהיטיה המצליחים ביותר של אינה במהלך הקריירה שלה.
אינה ביצעה למעלה מ-200 הופעות למטרות קידום האלבום ברחבי העולם.
מקוםתאריםמכירותפולין (ZPAV)20,000צרפת (SNEP)פלטינה100,000רומניה (UFRR)זהב10,000סיכוםבכל העולם500,000
Honeymoon (בעברית: "ירח דבש") הוא אלבום האולפן הרביעי של הזמרת-יוצרת האמריקאית לנה דל ריי.
האלבום יצא לאור ב-18 בספטמבר 2015 דרך חברת התקליטים יוניברסל מיוזיק גרופ.
שיר הנושא של האלבום, "Honeymoon", פורסם ב-14 ביולי 2015 בערוץ היוטיוב של דל ריי, יחד עם קליפ קצר ומילות השיר.
חודש לאחר מכן, ב-10 באוגוסט, יצא לאור השיר "High by the Beach" כסינגל הראשון מהאלבום.
הווידאו קליפ לשיר פורסם שלושה ימים לאחר מכן.
השיר הגיע למקום ה-51 במצעד הסינגלים של ארצות הברית בילבורד הוט 100, זאת לאחר שמגזין הבילבורד דיווח תחילה כי השיר יכנס למצעד במקום השביעי, אך מאוחר יותר התברר כי הייתה טעות בחישוב המכירות.
ב-21 באוגוסט 2015 פרסמה דל ריי את רשימת הרצועות באלבום יחד עם עטיפתו, ובנוסף הוציאה את השיר "Terrence Loves You" כסינגל שיווקי.
השיר הושמע לראשונה בשירות הקו החם של דל ריי, שאת מספרו פרסמה על עטיפת האלבום, יחד עם השיר "Burnt Norton (Interlude)".
שיר הנושא של האלבום, "Honeymoon", יצא לאור כסינגל השיווקי השני מהאלבום ב-7 בספטמבר באותה השנה.
מספר ימים לאחר מכן, ב-11 בספטמבר, יצא לאור הסינגל השני מהאלבום, "Music to Watch Boys To".
לשחקן ניצבים מגוון רחב של כלי נשק פרטימטיבים כמו קשתות וחניתות וכן טקטיקות התגנבות ולחימה, שמשמשים כנגד האויבים במשחק: בני אדם ומכונות.
כמו בשאר משחקי התפקידים, המשחק מציע עץ מיומנויות של 44 סקילים שונים המחולקים ל-4 קטגוריות, שניתנים להשגה עם התקדמות השחקן ברמות ועם השלמת משימות קמפיין ומשימות צד, כאשר כל סקיל נותן יתרון או יכולת חדשה מסוימת לשחקן.
Horizon Zero Dawn הוא המשחק הראשון שהחברה מפתחת לאחר חמשת הכותרים בסדרה Killzone, אשר הראשון מביניהם יצא לאור ב-2004 וכן זהו משחק התפקידים הראשון של החברה.
פיתוח המשחק החל ב-2011, לאחר סיום פיתוחו והוצאתו לאור של המשחק Killzone 3, כאשר מנהל הפרויקט מת'יג'ס דה ג'ונג טען כי זה רעיון מסוכן לאותה העת.
המנוע הגרפי של המשחק, Decima, פותח במקור למשחק Killzone Shadow Fall ושונה במיוחד על מנת להתאים ל-Horizon Zero Dawn.
בעקבות כך שעלילת המשחק מתרחשת בעתיד פוסט-אפוקליפטי, נשכרו מספר אנתרופולוגים על מנת להתאים ולאמת את ריקבון העולם לאחר מילניום.
פסקול המשחק הולחן בידי ג'וריס דה מן ובידי הלהקה The Flight הבריטית.
המשחק קיבל ביקורות חיוביות רבות ומשבחות, על העולם הפתוח, העלילה, עיצוב העולם, הלחימה, אפיון הדמויות וביצועי הדיבוב של השחקנית אשלי ברץ'.
אף על פי כן, המשחק קיבל מספר ביקורת שלילית על הדיאלוג, אופן הקרב עם החנית ועל עיצוב הדמויות.
המשחק זכה במספר רב של פרסים ונכון לפברואר 2019, נמכרו למעלה מ-10 מיליון עותקים של המשחק, מה שהפך אותו לאחד מהמשחקים הנמכרים ביותר לקונסולת הפלייסטיישן 4. הרחבה בשם The Frozen Wilds, יצאה לאור ב-7 בנובמבר 2017. משחק המשך, הנקרא Horizon Forbidden West, יצא ב-18 בפברואר 2023.
Horizon Zero Dawn הוא משחק מסוגת תפקידים-פעולה המשוחק מנקודת מבט של גוף שלישי.
השחקן נכנס לנעליה של אלוי, ציידת שמשוטטת בעולם פוסט-אפוקליפטי הנשלט בידי יצורים רובוטיים.
אלוי יכולה להרוג את אויביה במגוון דרכים – הטמנת מלכודות שונות כמו תיל ממעיד, ירי בחץ וקשת, שימוש בחומרי נפץ ופצצות ושימוש בחנית.
חלקי מכונות הכוללים אלקטרוניקה ומתכות שונות, מהוות חלק חשוב בהישרדותה של אלוי בעולם; היא יכולה לבזוז רכיבים אלו מגופותיהם של המכונות.
היא משתמשת ברכיבים וחלקים אלו על מנת לייצר תחמושת, מלכודות, שקי משאבים ותחמושת, פאוצ'ים ושיקויי חיים והתנגדות למתקפות.
לחלק מכלי הנשק במשחק קיימים סלוטים המאפשרים להכניס שיפורים כמו נזק רב יותר, טעינה מהירה יותר וכו'.
בדומה לכך, גם תלבושות שונות במשחק יכולות להיות משופרות על ידי סלוטים אלו בכך שהם נותנים מיגון נוסף כלפי מתקפות מסוימות.
אלוי עונדת על אוזנה הימנית את מכשיר הפוקוס שיכול לסרוק מכונות ולמצוא את חולשותיהן ורמתן, לאתר אויבים ולסמנם, לאתר עקבות ולאתר מצבורי משאבים וגופות.
אחת מהמכונות, סטלקר, מסוגלת להשתמש בטכנלוגיית הסוואה אשר מונעת מהפוקוס לסרוק אותה.
המכונות תוקפות הן בטקטיקות של התקפה והן בטקטיקות של הגנה, על ידי הסתערות ושימוש בכוח גס או על ידי ירי מרחוק.
בדומה לבעלי חיים, המכונות לעיתים נעות בעדר, כאשר חלקן מסוגלות אף לעוף בלהקות.
מכונות אינן תקיפות אחת כלפי השנייה, אלא אם כן כלי העיקוף משמש עליהן או שהמכונות נפגעות מחצים מסוג השחתה.
בנוסף ללחימה במכונות, אלוי נלחמת גם בבני אדם, כמו שודדים והכת אקליפס.
אלוי יכולה להתחמק, לרוץ, להחליק ולהתגלגל על מנת להתחמק ממתקפות אויביה.
כמו כן, היא מסוגלת להתחבא בשיחים על מנת למבצע מארבים ולהרוג בשקט ובמהירות.
בנוסף לכך, אלוי יכולה לשחות ולצלול על מנת להגיע למקומות שלא ניתן להגיע אליהם ברגל או כדי לנוע בלי להתריע אויבים.
אלוי מסוגלת לפרוץ למכונות שונות על ידי שימוש בכלי המעקף ועל חלקם היא יכולה אף לרכב.
ניתן לחקור חורבות המכונות קולדרנים (Cauldrons), אשר השלמתן מאפשרות לאלוי לבצע מעקף לסוגי מכונות נוספים.
ישנם שלוש קטגוריות להן מתחלק עץ המיומנויות: "Prowler" (שיטוט) הקשורה להתגנבות, "Brave" (אומץ) הקשורה ללחימה ו-"Forager" (מחפש) הקשורה ליכולות החלמה וליקוט משאבים.
על מנת לעלות רמה, על השחקן להשיג נקודות ניסיון על ידי הריגת אויבים והשלמת משימות.
ההרחבה The Frozen Wilds הוסיפה קטגוריה רביעית, "Traveller" (מטייל), המאפשר לאלוי לתקוף אויבים תוך כדי רכיבה.
המשחק כולל עולם פתוח בעל מערכת יום-לילה ומערכת מזג אוויר דינאמית.
מפת העולם כוללת אזורי יערות, ג'ונגלים, מדבריות והרים מושלגים.
שטחים הררים ניתנים למעבר על ידי שימוש בטכניקות פארקור שונות ושימוש במתקני אומגה.
אזורים מושחתים (Corruption Zones) מהווים אזורים שמאוכלסים באויבים מסוג מכונות מושחתות, אשר נמצאות ברמת קושי גבוה יותר מאשר מכונות רגילות ומתנהגות ביותר אגרסיביות.
על מנת לחשוף חלקים גדולים במפה, על אלוי לפרוץ לתוך מכונות גדולות דמויות ג'ירפה המכונות טאל-נק (Tallneck, ארוך-צוואר).
ישנם בסך הכל 25 סוגי מכונות הנמצאים במשחק.
שימוש בנקודות שמירה ומסע מהיר מבוצעות על ידי מדורות הפזורות ברחבי המפה.
מבנה המשימות מותאם לחקר השבטים, בעוד שהעלילה הראשית סוקרת את כלל העולם.
משימות צד כוללות בין השאר איסוף מצרכים ומשאבים, סיוע לאנשים בסכנה, פתרון תעלומות, ניקוי מחנות שודדים, הריגת פושעים ומכונות חזקות, ביצוע אתגרים נוקשים בכל אחד מחמשת שטחי הציד (Hunting Grounds) והשגת שריון עתיק לאלוי אשר מעניק חסינות מסוימת לנזק.
בנוסף לכך, קיים עץ דיאלוג לתקשור בין השחקן לבין דמויות בלי שחקן.
חפיצים שניתן לאסוף במשחק כוללים תצפיות המאפשרות מבט חטוף על העולם הישן, פרחי מתכת המכילים בתוכם קטעי שירה וחפיצים עתיקים כמו ספלים וחפצים שבטיים.
עלילת המשחק מתרחשת במאה ה-31, מילניום מתקופת זמננו, בעולם בו בני האדם מפוזרים ברחבי העולם וחיים בקבוצות דמויות שבטים עם גישה מוגבלת לטכנולוגיה.
בני האדם אשר חיו בעבר מכונים "הישנים" ("Old Ones").
יצורים רובוטים גדולים, המכונים "מכונות", שולטים בכדור הארץ.
בסך הכל, בני האדם והמכונות חיים בשלום ולעיתים בני האדם צדים מכונות על מנת לפרקם לחלקים.
אף על פי כן, תופעה אשר כונתה "בלבול" ("Derangement"), גרמה לכך שהמכונות יתנהגו ביתר אגרסיביות ויהיו עוינות יותר כלפי בני האדם וכן גרמה להופעתן של מכונות גדולות וקטלניות יותר.
קיימים שלושה שבטים עיקריים המופיעים במשחק: הנורה (Nora), הקארג'ה (Carja) והאוסרם (Oseram).
הנורה הם ציידים-לקטים עזים ומיומנים אשר חיים בבידוד בהרים וסוגדים לאלילה בשם "אם-כל" ("All-Mother"), המייצגת את הטבע.
הקראג'ה הם בנאי ערים מקצועיים החיים באזורי מדבר אשר סוגדים לשמש.
האוסרם הם מתכננים אשר ידועים בעבודתם המקצועית בעיבוד מתכות, יצירת חליטות ובמזג האוויר החם שלהם.
עלילת המשחק מתרחשת בשטחי ארצות הברית לשעבר: בשטחי מדינות קולורדו ויוטה ובהרחבה The Frozen Wilds גם בשטח מדינת ויומינג.
אלוי, גיבורת המשחק, מנודה עוד מהיוולדה משבט הנורה וגודלה בידי מנודה אחר בשם רוסט אשר נודה מהשבט לצמיתות.
כילדה יתומה ומנודה אלוי סבלה מדיחוי והצקות רבות מחברי השבט.
יום אחד, בהיותה בת 6, אלוי נופלת לתוך מערה מסתורית שמתגלה כמתקן אשר נבנה על ידי הישנים ומוצאת מכשיר מציאות רבודה בשם "פוקוס" (Focus), אותו היא עונדת על אוזנה הימנית.
המכשיר מאפשר לאלוי לראות דברים הנסתרים על ידי קירות, לראות מידע ומסכים שרק בעלי פוקוס יכולים לראות וכן לשמוע הקלטות שמע ולראות סרטונים שהוקלטו על ידי מכשירי פוקוס אחרים.
לאחר שאלוי יוצאת מהמתקן ומראה את המכשיר לרוסט, הוא אינו מתרשם מכך וחושב שמדובר בשטויות.
בהמשך, רוסט מלמד את אלוי על צייד וואצ'רים וסטריידרים שאותה אלוי מבצעת בהצלחה רבה.
לאחר מכן, היא רואה כי נער לא חמוש משבט הנורה נפל לתוך תהום מלא במכונות מסוכנות ואלוי ממהרת להצילו למרות אזהרותיו של רוסט.
אלוי מצילה את הנער, אך במהרה נערים נוספים משבט הנורה מגיעים, מקללים את אלוי ואף זורקים עליה אבנים.
פגועה ושבורה מכך, אלוי נשבעת לעצמה שיום אחד היא תהיה חלק משבט הנורה, על ידי מעבר מבחן ההוכחה (The Proving) והפיכה לאמיצה (Nora Brave).
במרוצת השנים, אלוי מאומנת על ידי רוסט, שמסכים לכך בלית ברירה.
המשחק לאחר מכן קופץ 13 שנים קדימה: אלוי בת ה-19 היא ציידת מאומנת מנוסה ומוכנה יותר מתמיד.
טרם תחילת מבחן ההוכחה, רוסט נותן לאלוי שיעור אחרון בו עליה להרוג מכונה קטלנית וגדולה המכונה "סאוו-טות'" (Sawtooth; מילולית: שן המסור), אשר הופיעה בפתאומיות לפני כ-10 שנים.
רוסט אומר לאלוי כי זה רק סוג אחד מרבי סוגי המכונות הקטלניות הקיימות בעולם ונמצאות הן בתחומי שליטת שבט הנורה והן מחוצה לה.
בלילה שלפני מבחן ההוכחה, אלוי צופה בשליח משבט הקרג'ה, מלווה עם שליח משבט האוסרם מוסר נאום כי השבטים כעת מאוחדים ומלך השמש ה-14 אבד, מנהיגם של הקארג'ה ישמח לכל שיתוף פעולה ולכל דרך לחפר את חטאיו של אביו, מלך השמש ה-13 ג'ירן.
אבד, בנו של ג'ירן, התנגד לאביו וביחד עם שבט האוסרם בהנהגתו של ארנד ואחותו ארסה, הצליחו להשתלט על ארמונו של ג'ירד, לרצוח אותו ולרשת את כסאו ובכך להביא לסיום המלחמה ולשלום בין השבטים.
לאחר מכן, אלוי מגיעה למבחן ההוכחה אותו מצליחה בקושי רב לסיים אותו בהצטיינות בתור הראשונה, אך מיד לאחר דברי השופטת האחראית, כלל האזור מותקף על ידי כת מסתורית ורבים מהנערים שנכחו במבחן נרצחו.
אלוי כמעט ונהרגת על ידי מנהיגם, הליס, אך ניצלת על ידי רוסט שמקריב את חייו למענה.
אלוי מאבדת הכרה וכאשר היא מתעוררת, היא מגלה כי היא נמצאת בתוך ההר של "אם-כל", ההר המקודש ביותר לשבט אשר רק המטריארכיות (Matriarchs, "אמהות קדומות") שמשמשות כמנהיגות השבט יכולות להיכנס אליו.
המטריארכיות מסבירות לה כי חברי הכת שביצעו את ההתקפה במבחן ההוכחה, השתלטו על מכונות וגרמו להם להיות מושחתות ואגרסיביות.
כמו כן אלוי מגלה כי בתור תינוקת, היא נמצאה בתוך ההר עצמו, סמוך לדלת נעולה וכי הוריה הביולוגים מעולם לא היו ידועים.
בניסיון לפתוח את הדלת המסתורית, אלוי נעמדת מולה כאשר סורק לייזר סורק את גופה וקול רובוטי נשי אומר את המשפט שממנו אלוי והמטריארך מסיקות כי אלוי "פגומה" וכי עליה למצוא דרך לתקן זאת.
המטריארך מכתירות את אלוי כמחפשת, דבר המאפשר לה לצאת משטחי הנורה ללא חשש מנידוי.
בדרכה, היא פוגשת באולין משבט האוסרם, אשר היה נוכח בערב טרם המבחן ודיבר מעט עם אלוי.
אולין, אשר מתגלה כבעל מכשיר פוקוס כמו אלוי, אומר לה כי חברי הכת שתקפו בהוכחה הם חלק מכת הנקראת האקליפס (ליקוי חמה) וכי היא סומנה כמטרה בעקבות כך שיש בינה לבין מדענית מהעולם הישן בשם ד"ר אליזבת סובק דמיון חיצוני חזק.
טרם יציאתה של אלוי למסע החיפושים שלה, השבט מותקף על ידי מכונה בשם "המשחית" אשר נשלטת על ידי חבר הכת ויכולה להשתלט על מכונות אחרות ולהשחיתן.
אלוי מצליחה לחסל את המכונה ומוציאה ממנה חלק בשם "Override", אותו מחברת לחניתה ובכך אלוי יכולה להשתלט על מכונות שונות כרצונה ולגרום להן להילחם בשבילה או לשמש כאמצעי תחבורה.
המכונות, אשר מסוגלות להשתכפל לבדן ומשתמשות בביומסה כדלק, השתלטו על כדור הארץ איכלו את הביוספריה של כוכב הלכת והשמידו את כל החיים בכדור הארץ, באירוע המכונה מגפת פארו (Faro Plague).
אלוי גם מגלה על פרויקט זירו דוואן (Project Zero Dawn; פרויקט שחר חדש), מבצע סודי אשר הוצע ונוהל על ידי ד"ר סובק, אשר נועד לאכלס מחדש את החיים בכדור הארץ ולכבות את כלל מכונות הפארו.
במקביל, אדם מסתורי בשם סיילנס, אשר מתעניין בחשיפת הסודות של הישנים, יוצר קשר עם אלוי.
בעזרתו אלוי לומדת כי ד"ר סובק נשלחה לנמל חלל, אשר ממוקם מתחת למצודה - מקום המפקדה של כת האקליפס, על מנת להשלים את פרויקט זירו דוואן.
אלוי מגיעה לנמל החלל שעומד כחורבות ומגלה כי פרויקט זירו דוואן הייתה מערכת תת-קרקעית שלמה של מסדי נתונים, מפעלים ומפעלי שכפול המנוהלים בלעדית על ידי בינה מלאכותית מתקדמת בשם גאיה.
לאחר שכדור הארץ ראוי שוב לחיים, גאיה מתוכננת להשתמש בתת-המערכת איליתיה על מנת לאכלס מחדש את בני האדם ובאמצעות תת-מערכת אפולו ללמד אותם לא לחזור על אותן הטעויות שבני האדם "הישנים" ביצעו.
כאשר אלוי מגיעה למשרדה של ד"ר סובק, אלוי מורידה את רישום האלפא למכשיר הפוקוס שלה על מנת לקבל גישה לדלת המסתורית הנעולה הנמצאת בהר של "אם-כל", היא נתפסת על ידי היילס ונידונה למוות במצודה, אך מצליחה לברוח בעזרת סיילנס.
בדרכה חזרה, אלוי מצליחה להדוף התקפה של האקליפס כלפי שבט הנורה ולהגיע להר.
אלוי מצליחה לפתוח את הדלת המסתורית ומגלה כי המתקן אליו נכנסה הוא אחד מהמתקנים של תת-המערכת איליתיה.
כמו כן אלוי מגלה כי כ-19 שנים קודם לכן, אות מסתורי שגאיה קלטה גרם לכלל תת-המערכות של גאיה לפעול באופן עצמאי.
מחשש שהדס ינסה להשמיד את כלל החיים בכדור הארץ, כשאין עליו מגבלות, גאיה מחליטה לפוצץ ולהשמיד את עצמה כמוצא אחרון, אך לא מספיקה לכבות את הדס בטרם עשתה זאת.
כאמצעי אבטחה וכיוון שד"ר סובק אינה בחיים אחרי זמן כה רב, גאיה מחליטה לשבט את ד"ר סובק מדגימת דנ"א, על מנת שהשיבוט, יוכל לגשת למתקנים של גאיה, לקחת מכשיר הקרוי "Master Overdrive" ובעזרתו לכבות את הדס.
אלוי מבינה כי היא יתומה עוד מלידתה וכי הסיבה שהיא דומה חיצונית לד"ר סובק ויכולה לגשת למתקנים כד"ר סובק היא כיוון שלא נוצרה באופן טבעי, אלא היא השיבוט אותו גאיה יצרה בעזרת תת-המערכת איליתיה.
בעקבות הגילויים האלו, אלוי מציבה את יעדה הבא, מתקן גאיה פריים השוכן בלב ליבו של הר ובו נמצאת מערכת גאיה.
כאשר אלוי מגיעה למקום, היא מגלה כי בעקבות ההקרבה של גאיה, רוב ההר יחד עם המתקן נהרסו כליל, אך מצליחה להשיג את מכשיר ה-Master Overdrive.
אלוי מגלה כי ד"ר סובק הקריבה את חייה על מנת שמכונות פארו לא יימצאו את גאיה ושצוות קטן נותר לשמור ולנטר את גאיה.
בדרכה חזרה מהמתקן, סיילנס מופיע ומתוודה בפניה כי הוא זה שהקים את כת האקליפס והיה חייל של הדס, עד שהבין מה מטרותיו האמיתיות: הדס מתכוון לשדר אות אשר מיועד להפעיל את כל מכונות הפארו על מנת להשמיד את כל החיים בכדור הארץ.
לאחר קרב קשה וקטלני בעיר מרידיאן, אלוי הורגת את הליס ודוקרת את הדס עם חניתה המצוידת במכשיר ה-Master Overdrive, שמכבה אותו, את כל מכונות הפארו שהופעלו ומסיימת את המלחמה.
באפילוג, אלוי מגיעה לביתה הישן של ד"ר סובק, מוצאת את גופתה ומתאבלת עליה.
בסצנה שאחרי הכתוביות, נראה כי הדס שרד, אך סיילנס תפס ולכד אותו והוא מתכוון לחקור את הדס על מנת למצוא מי אחראי על שליחת האות שהפעיל אותו מלכתחילה.
עלילת ההרחבה מתרחשת במקביל לעלילת המשחק ומתחילה כאשר אלוי פוגשת סוחר בגבול נורה-קארג'ה האומר לה כי לאחרונה הופיעו מכונות מסוכנות ומסתוריות בחתך (The Cut), ביתם של שבט הבאנוק.
אלוי מגיעה לחתך ולומדת מהצ'יף המקומי אראטק כי שבט הבאנוק מנסה להילחם בדימון (Daemon, שד) הנמצא בהר געש פעיל המכונה "תוף הרעם" ("Thunder's Drum"), אשר גורם לכאורה למכונות בסביבה לתקוף את השבט.
אף על פי כן, המתקפה הראשונה של השבט כנגד אותו הדימון נחלה כישלון חרוץ ורבים מלוחמי הבאנוק נהרגו בקרב וכן השאמנית של השבט, אוראה, נעלמה.
אלוי מחפשת אחר אוראה ובמסעה נתקלת במגדלים רובוטים משונים אשר משחיתים כל מכונה אשר נמצאת בקרבתם.
היא מצליחה לאתר את אוראה בחורבות של מתקן מהעולם העתיק שנהפך למקדש של הבאנוק, שבו מאמינים כי קיימת רוח קדושה של מכונה.
אלוי מצליחה ליצור קשר עם הרוח, אשר מזהירה את אוראה כי הדימון חוסם את דרכי התקשורת שלה, אך הדימון במהרה מנתק את הקשר.
אלוי ואוראה מסכימות לעבוד יחדיו על מנת להביס את הדימון, אך כדי לעשות זאת עליה קודם להגיע להר הגעש שגישתו נחסמה על ידי אראטק, כיוון שאינו מסכים לאבדות נוספות.
על מנת לקבל גישה מחדש, אלוי מאתגרת את אראטק לתפקיד הצ'יף ובשיחה ביניהם מתגלה כי אוראה וארטאק הם אחים.
במהלך האתגר בין אלוי לארטאק, האתגר נפסק בעקבות התקפה של מכונות דמוניות.
הם מצטוותים יחדיו והורגים את המכונות ובעקבות כך אראטק מוותר על תוארו כצ'יף, לאחר שהתרשם מיכולותיה של אלוי.
אלוי, אוראה ואראטק מגיעים לתוף הרעם.
הם נכנסים לתוך חורבות מתקן של העולם הישן ואלוי מגלה כי הרוח היא בעצם סייאן (CYAN), מערכת בינה מלאכותית חזקה שתוכננה ונועדה למנוע את התפרצותה של קלדרת ילוסטון.
במסעם עמוק יותר בתוך המתקן, השלישייה מגלה כי הדימון השתלט על רוב המתקן, אך סייאן מציעה להשתמש בלבה מהקלדרה על מנת להשמיד את האזורים הנגועים בעוד לשמור על שלמות המתקן.
כמו כן הם מגלים כי הדימון הוא בעצם הפייסטוס, אחת מתת-המערכות של גאיה שמייצרת מכונות.
השלישייה נלחמת בהגנותיו של הפייסטוס ואוראה מקריבה את עצמה על מנת לעקוף את ליבתה של סייאן ולאפשר לה לעבור למתקן אחר ולהשמיד את המתקן הנוכחי ביחד עם הדימון.
אלוי ואראטק בקושי מספיקים לצאת מהמתקן בחיים.
אלוי חוזרת למקדש של הבאנוק, היכן שסייאן העבירה את עצמה ומדברת איתה על מנת להשיג מידע נוסף עליה, על המתקן ועל העולם העתיק, אך מזהירה את אלוי כי הפייסטוס עדיין פעיל היכנשהו וימשיך לבנות מכונות אשר מיועדות להרג בני אדם, הסיבה שבגללה הפייסטוס השתלט על המתקן של סייאן קודם לכן.
אראטק מודה לאלוי על כל מעשיה ועזרתה לשבט הבאנוק ואלוי מחזירה לו את תואר הצ'יף בטרם ממשיכה לדרכה.
אלוי (Aloy; נולדה ב-4 באפריל 3021; מדובבת על ידי אשלי ברץ') – דמות הפרוטגוניסט במשחק ושיבוט של ד"ר אליזבת' סובק.
אלוי היא חברה בשבט הנורה ומאז לידתה היא דחויה מכיוון שנולדה ללא אם ולכן היא אומצה על ידי רוסט.
בהגיעה לגיל 19, אלוי משתתפת בטקס "ההוכחה" של השבט במטרה להתקבל כחברה אליו ולאחר מכן יוצאת למסע במטרה להבין מי היא ומהיכן היא הגיעה.
בלנק) – דחוי משבט הנורה שאימץ את אלוי מינקותה.
בצעירותו, היה אחד "המחפשים" של השבט ואיבד את אשתו ובתו במלחמה מול שבט אחר.
בעקבות זאת, רוסט ביקש אישור מהמטראירכיות להפוך ל-"מחפש מוות" - לוחם שהוכרז בפני השבט כמת במטרה לנקום.
רוסט מצליח לנקום ברוצחי משפחתו, אך מוחזר לשבט על ידי מחפשת אחרת.
בהבינו שמחפש מוות לא יכול לחזור לחיים באורח פלא, רוסט הוגלה מהשבט.
רוסט נרצח בקרב בזמן טקס ההוכחה בניסיונו להגן על אלוי.
באסט (Bast; נולד ב-3021–3022, נרצח ב-3040; מדובב על ידי ברוס פפנברוק ולאורנס בוורד) –
קארסט (Karst; נהרג ב-3040; מדובב על ידי סטיב פורסט) –
טב (Teb; מדובב על ידי אקו מיטצ'ל) –
טריסה (Teersa; מדובבת על ידי ניקולטה מקנזי) –
לנסרה (Lansra; מדובבת על ידי איב קרפף) –
ג'זה (Jezza; מדובבת על ידי רייצ'ל אטקינס) –
סונה (Sona; מדובבת על ידי אדג'ואה אנדוא) –
ורל (Varl; מדובב על ידי ג'ון מקמילאן) –
רש (Resh; מדובב על ידי הארי מיירס) –
נאקואה (Nakoa; מדובבת על ידי קרולין אמר) –
הקארג'ה (Carja)צללי הקרג'ה או הקרג'ה בצללים או אקליפס (The Carja in Shadow/Shadow Carja/The Eclipse) הם כת שהוקמה על ידי.
הישנים (The Old Ones או Old Ones) הוא כינוי לבני האדם שחיו משחר ההיסטוריה האנושית ועד אמצע המאה ה-21 (שנת 2066 לערך).
Elisabet Sobeck) – מהנדסת רובונאוטיקה מוכשרת שעבדה בצעירותה בחברה של טד פארו, אך החליטה להתפטר בגלל אי הסכמות עם מייסד החברה.
לאחר שמגפת פארו גורמת לרובוטי המלחמה להרוג את האנושות, היא מסיקה שהאנושות הנוכחית אבודה, אבל דור חדש שיגיע יכול לשקם את העולם ומתחילה ביצירת פרויקט זירו דוואן.
בעקבות התקוממות מערכת האדס, המערכת גאיה יוצרת שכפול גנטי זהה לד"ר סובק (אלוי) במטרה שזאת תכבה את האדס ותציל את האנושות מפני המכונות.
בסוף המשחק אלוי מגיעה לביתה של סובק ומתאבלת למול גופתה.
ת'אודור "טד" פארו (Theodor "Ted" Faro) – אנטגוניסט משנה במשחק.
במקור בעלים של תאגיד צבאי שהמציא רובוטי מלחמה שנועדו לשמור על השלום, אולם בגלל תקלה טכנית, הרובוטים החלו להשתולל ולהרוג את כל בני האדם.
למרות יריבותו עם ד"ר סובק, הוא מסכים לשתף עמה פעולה ביצירת פרויקט "זירו דוואן", אך לקראת סופו הוא רוצח את כל אנשי המחקר ומוחק את המידע ממערכת "אפולו" במטרה למנוע מבני האדם החדשים לחזור על הטעויות של בני דורו.
צוות פרויקט פיירברייק והפארק הלאומי של ילוסטון
הבינות המלאכותיות (Artificial intelligences) הן שם כללי למערכות מחשב אוטונומיות בעלות בינה מלאכותית חזקה שהוקמו על ידי הישנים, למטרות שונות.
גאיה (GAIA; מדובבת על ידי לסלי אוואן) – גאיה היא מערכת הבינה המלאכותית החזקה ביותר שנוצרה אי פעם על ידי האנושות, אשר שוכנת במתקן גאיה פריים הנמצא בליבו של הר ומשמשת כבסיס לפרויקט זירו דון.
גאיה השמידה את עצמה 19 שנים לפני עלילת המשחק, ב-4 באפריל 3020, כניסיון למנוע מהאדס לפעול כרצונו.
לאחר שלא הצליחה לעצור את האדס וטרם השמדתה העצמית, גאיה יצרה שכפול מהדנ"א של ד"ר סובק על מנת שזאת תכבה את האדס.
האדס (HADES; מדובב על ידי ג'ון גונזלס) – היא תת-מערכת של גאיה אשר נועדה להשמיד את כלל החיים בכדור הארץ ולשמש כמתג חירום אם ישנו כשל באחד מהתהליכים שגאיה מבצעת.
במהלך האירועים שקדמו לעלילה, האדס קיבל אות ממקור לא מזוהה ופיתח מודעות.
האדס הסיק שבני האדם ראויים להכחדה.
בסוף המשחק הוא נלכד על ידי סיילס לצורכי מחקר ומושמד סופית באירועי המשחק השני.
האדס הוא האנטגוניסט הראשי במשחק.
הפייסטוס (HEPHAESTUS; מדובב על ידי סטפן אשטון פרנק) – הפייסטוס היא תת-מערכת של גאיה שנועדה ליצור מכונות על פי דרישותיה של גאיה להארצת כדור הארץ מחדש.
הפייסטוס הוא האנטגוניסט הראשי בהרחבה The Frozen Wilds.
בהמשך מתגלה כי הסיבה להיותם של המכונות אגרסיביות ותוקפניות כלפי בני אדם היא בעקבות כך שבני האדם צדים את המכונות והפייסטוס מסיק מכך שבני האדם הם איום.
מינרווה (MINERVA) – מינרווה היא תת-מערכת של גאיה אשר אחראית על שידור קוד הכיבוי למכונות שנוצרו על ידי פארו.
אתר (AETHER) – אתר היא תת-מערכת של גאיה אשר נועדה לנקות את אטמוספירת כדור הארץ ממזהמים.
פוסידון (POSEIDON) – פוסידון היא תת-מערכת של גאיה אשר אחראית לנקות את האוקיינוסים, הימים, האגמים וכלל מקורות המים בכדור הארץ ממזהמים.
דמטר (DEMETER) – דמטר היא תת-מערכת של גאיה אשר אחראית לשחזור מחדש של הביוספירה הצמחית בכדור הארץ.
איליתיה (ELEUTHIA) – איליתיה היא תת-מערכת של גאיה לשחזור מחדש של המין האנושי.
אפולו (APOLLO) – אפולו היא תת-מערכת של גאיה אשר משמשת כארכיון הידע האנושי משחר ההיסטוריה לשימושם של בני האדם בעתיד הרחוק.
לקראת סוף המשחק, אלוי מגלה כי אפולו טוהרה ונמחקה כליל על ידי טד פרו עצמו, שפחד כי בעזרת הידע, האנושות החדשה תחזור על אותן הטעויות שהאנושות הקודמת ביצעה.
בעקבות פעולותיו של טד פארו, בני האדם החדשים נולדו עם ידע מינימלי על העולם בו הם חיים (הידע הבסיסי שקיבלו הוא ברמת גן ילדים) ולכן הם התחלקו לשבטים.
אף על פי כן, מערכת אפולו מופיעה כ-"מנותקת" בלבד וייתכן והיא לא נמחקה ושחלק מהמאגר נשמר.
וואסט סילבר (VAST SILVER) –
סייאן (CYAN; ראשי תיבות של Caldera of Yellowstone Analytic Network, בתרגום לעברית: רשת אנליטית של קלדרת ילוסטון'; מדובבת על ידי לאורל לפקוב) – מערכת בינה מלאכותית עצמאית מפרויקט זירו דון שנוצרה בשביל לדחות התפרציות עתידות של קלדרת ילוסטון.
הפיתוח החל בשנת 2011, עם מנהל המשחק מאטישז דה ז'ונג (Mathijs de Jonge).
הקונספט מציג את הניגוד בין היופי והסכנה שמופיע במשחק.
Guerrilla Games רצו שהמשחק התבסס על ניסוי וטעייה ולכן בחרו שלא לעשות שלבי הדרכה.
מנוע המשחק, Decima, תוכנן בעבר עבור Killzone Shadow Fall ושונה עבור Horizon Zero Dawn, המותג החדש שפותח על ידי Guerrilla Games מאז Killzone ב־2004, וגם הניסיון הראשון של הסטודיו לפתח משחק תפקידים.
Horizon Zero dawn: The frozen wilds היא חבילת ההרחבה וההמשך למשחק, אשר נחשפה בכנס E3 2017 ויצאה באוקטובר 2017, שם אלוי מגלה על קיומו של שבט סודי אשר חי בהרים ומגלה על רובוטים חדשים ועל הסכנות הרבות לשבט אותם אלוי בהמשך מנסה לעצור.
פסקול המשחק הולחן על ידי ג'וריס דה מן, הלהקה הבריטית The Flight, ג'ונתן ווליאמס ונילס ואן גר לסט בליווי הזמרת הגרמנית ג'ולי אלוון והוא כולל 80 רצועות באורך כולל של 4 שעות ו-25 שניות המפוצלים ל-4 דיסקים שונים אשר יצאו לאור ב-10 במרץ 2017.
הפסקול להרחבה The Frozen Wilds הולחן על ידי ג'וריס דה מן, הלהקה The Flight ונילס ואן גר לסט ואינו כולל קטעי שירה, יצא לאור יחד עם ההרחבה ב-7 בנובמבר 2017 וכולל 23 רצועות נוספות באורך כולל של 48 דקות ו-42 שניות.
זה היה ההשקה הנמכרת ביותר של המותג הבלעדי על קונסולת פלייסטיישן 4, ונכון ליוני 2017, מכרה 3.4 מיליון עותקים.
Hope for Haiti Now (בעברית: תקווה בשביל האיטי) הוא אלבום הופעה שהוקלט על ידי אמנים שונים, עבור סיוע לנפגעי רעידת האדמה בהאיטי, שארעה באותה השנה.
כל הכספים אשר נאספו בחסות אלבום ההופעה, והסינגלים שיצאו ממנו, נתרמו עבור הצלב האדום, ועמותתו של וייקליף ז'אן, "Yele Haiti foundatio".
כל 19 ההופעות שנכללו באלבום ההופעה, התקיימו בשידור מיוחד שהתקיים למען האיטי, "Hope for Haiti Now".
עם יציאתו נכנס אלבום ההופעה אל המקום ה-1 במצעד האלבומים הבריטי, וה-1 במצעד הבילבורד 200.
Honeymoon (בעברית: ירח דבש) הוא סינגל שיווקי שהוקלט על ידי הזמרת-יוצרת האמריקאית לנה דל ריי, מתוך אלבומה הרביעי, Honeymoon.
השיר יצא לאור ב-7 בספטמבר 2015, כסינגל השיווקי השני מתוך האלבום על ידי חברות התקליטים אינטרסקופ ופולידור.
השיר הגיע למקום ה-154 במצעד השירים שבצרפת.
השיר נכתב על ידי לנה דל ריי ביחד עם ריק נואלס, והופק על ידי דל ריי, נואלס וקירון מנדזיס, בדומה לסינגל השיווקי הראשון מתוך האלבום, "Terrence Loves You".
השיר הוא שיר בסגנון הבארוק פופ, המשלב בתוכו גם את סגנון הווייט סול.
האודיו הרשמי של השיר אשר הועלה לערוץ היוטיוב של לנה דל ריי צבר למעלה מ-12 מיליון צפיות.
Hope Is a Dangerous Thing for a Woman Like Me to Have – but I Have It הוא סינגל שהוקלט על ידי הזמרת-יוצרת האמריקאית לנה דל ריי, מתוך אלבום האולפן השישי שלה, .
השיר יצא לאור ב-9 בינואר 2019, כסינגל השלישי מתוך האלבום.
השיר הגיע למקום ה-99 במצעד השירים הדיגיטליים של בריטניה.
השיר נכתב על ידי לנה דל ריי ביחד עם ג'ק אנטונוף והופק על ידם גם כן.
לפני שיצא השיר, פרסמה דל ריי את ההצצה שלו לרשת החברתית אינסטגרם.
שמו המקורי של השיר היה "Sylvia Plath", אך לבסוף הוחלט לשנות אותו.
Hopeless Fountain Kingdom (בעברית: Hopeless Fountain Kingdom) הוא אלבום האולפן השני של הזמרת-יוצרת האמריקאית הלסי.
האלבום יצא לאור ב-2 ביוני 2017, על ידי חברת התקליטים Astralwerks.
כדי לקדם את האלבום, יצאה הלסי ב-28 בספטמבר 2017, לסיבוב ההופעות השני שלה, "Hopeless Fountain Kingdom Tour", אשר הסתיים ב-22 בספטמבר 2018.
"Now or Never" - יצא לאור ב-4 באפריל 2017, כסינגל ראשון מתוך האלבום.
"Bad at Love" - יצא לאור ב-22 באוגוסט 2017, כסינגל השני מתוך האלבום.
"Alone" - יצא לאור ב-15 במרץ 2018, כסינגל השלישי מתוך האלבום.
בסינגל השתתפות הזמרים ביג שון, סטפלון דון.
מדינהתאריך יציאהפורמטגרסהחברת תקליטיםמקורעולם2 ביוני 2017הזרמת מוזיקה • הורדה דיגיטלית • תקליטורסטנדרטית • דלוקסAstralwerks
Hopeless Fountain Kingdom Tour הוא סיבוב ההופעות השני של הזמרת-יוצרת הלסי.
סיבוב ההופעות נתמך על ידי אלבום האולפן שלה, Hopeless Fountain Kingdom.
סיבוב ההופעות החל ב-29 בספטמבר 2017, והסתיים ב-22 בספטמבר 2018.
Horses הוא אלבום הבכורה של זמרת הפאנק רוק (Punk rock) האמריקאית פטי סמית', משנת 1975. האלבום נחשב לאחת מאבני הדרך של זרם הפאנק רוק בארצות הברית.
כמו כן, היווה השפעה על שלל מוזיקאים ולהקות רוק אלטרנטיבי.
בתחילת שנות ה-70 היו סמית' ולהקתה אהודים בסצנת האנדרגראונד של ניו יורק ותשומת הלב שמשכו הביאה להחתמתם תחת חברת ההפקה החדשה אריסטה רקורדס.
האלבום הופק על ידי ג'ון קייל, שהיה חבר בלהקת וולווט אנדרגראונד.
שירי האלבום משלבים בין מספר סגנונות בהם רוק אנד רול ופאנק.
הוא כולל גם מרכיבים של ספוקן וורד (שירה מדוברת), המביאים לידי ביטוי את עברה של סמית' כמשוררת.
האלבום נכתב כתגובת נגד של סמית נגד הסגנונות הרווחים במוזיקת הרוק של אותו זמן כגון גלאם רוק ורוק האצטדיונים.
סמית' אף תיארה כי חשה שעליה ועל חבריה מוטלת החובה "להציל" את הרוק.
שיר הפתיחה של האלבום, , הוא גרסת כיסוי ועיבוד מחדש לשירו של ואן מוריסון.
השיר המחודש ידוע במילות הפתיחה שלו: "ישו מת עבור חטאים של מישהו, אבל לא שלי", הלקוחות מפואמה שכתבה סמית'.
בין השירים האחרונים באלבום נכללות מחוות של סמית' למוזיקאים משפיעים משנות השישים.
השיר "Break It Up" נכתב כמחווה לג'ים מוריסון סולן להקת הדלתות, והשיר "Elegie" הוא הספד לזמרים כגון ג'ימי הנדריקס וג'ניס ג'ופלין.
עטיפת האלבום צולמה על ידי הצלם רוברט מייפלת'ורפ, שהיה באותה עת בן זוגה ושותפה לדירה.
זהו צילום בשחור לבן שבו נראית סמית' לבושה חולצה מכופתרת לבנה ועל כתפה ז'קט שחור עליו נעוצה סיכה בצורת סוס.
המראה האנדרוגיני של סמית' הצנומה הלבושה בגדים בסגנון גברי נחשב ליוצא דופן בנוף המוזיקלי הנשי של אותה תקופה, במראה לבושה ניתן לראות דמיון לזמרים גברים מהפאנק והרוק של שנות השישים מהם שאבה השראה.
בעת צאתו הגיע האלבום למקום ה–47 בדירוג מצעד בילבורד האמריקני.
עם זאת, למרות דירוגו הנמוך יחסית, זכה לביקורות אוהדות מצד מבקרים באותה עת.
עם השנים נכלל האלבום בדירוגי אלבומי הפאנק הטובים בכל הזמנים.
לאלבום הייתה השפעה על יוצרים להקות רבות ברוק האלטרנטיבי של העשורים שלאחר צאתו, כגון הסמית'ס, .R.E.M, ופי ג'יי הארווי.
כך למשל טוען מוריסי, סולן להקת הסמית'ס, כי לסמית' הייתה השפעה משמעותית עליו כמוזיקאי ובייחוד לאלבומה Horses.
מוריסי אף כלל את האלבום ברשימת 13 האהובים עליו בכל הזמנים.
"Hope of Deliverance" (בתרגום חופשי: תקווה לשחרור) הוא סינגל שבוצע על ידי פול מקרטני ויצא לאור בסוף 1992.
השיר יצא לאור על ידי מקרטני כחלק מהאלבום Off the Ground.
הוא הגיע למקום ה-18 במצעד הסינגלים הבריטי ודורג בין חמשת הגדולים בקנדה, גרמניה, איטליה, שווייץ, אוסטריה ונורווגיה.
במצעד הבילבורד הוט 100 לעומת זאת הגיע השיר למקום ה-83 בלבד.
במצעד Adult Contemporary של הבילבורד דורג השיר במקום התשיעי.
הוידאו קליפ לשיר בוים על ידי אנדי מורהאן.
Hooker 'N Heat הוא אלבום האולפן הרביעי של להקת Canned Heat והוא אלבום משותף של הלהקה עם האמן ג'ון לי הוקר.
מחצית השירים באלבום נכתבו על יד הלהקה ומחיצתם נכתבו על ידי הוקר, ואת כמעט כל השירים שר הוקר לבדו, בעוד שזמר הלהקה הראשי, בוב הייט ניגן על כלים שונים.
זהו גם אלבומו האחרון של אלן וילסון לפני מותו בגיל 27. זהו אלבום בלוז ורוק בלוז, כששירתו הייחודית של הוקר היא הדומיננטית יחד עם הגיטרה של וילסון.
Hooker 'n Heat הוא אלבום כפול שהוצא על ידי מוזיקאי הבלוז ג'ון לי הוקר ולהקת הבלוז-רוק Canned Heat בתחילת 1971. זה היה אלבום האולפן האחרון שבו השתתף נגן המפוחית, הגיטריסט וכותב המילים אלן וילסון, שנפטר בספטמבר 1970 ממנת יתר של ברביטורטים, מוות שנחשד כהתאבדות למעשה.
התמונה שעל עטיפת האלבום צולמה לאחר מותו של וילסון, אך ניתן לראות את תמונתו במסגרת על הקיר מאחורי ג'ון לי הוקר.
הגיטריסט הנרי וסטין נעדר אף הוא מיום הצילומים.
מי שעומד מול החלון וממלא את מקומו של וסטין הוא למעשה מנהל הלהקה, סקיפ טיילור.
בחינה מדוקדקת של התצלום מגלה שפניו של הנרי נוספו לאחר מכן על ידי המחלקה לאמנות בהוצאת Elektra.
אף על פי שמופיע בכריכה, הסולן בוב הייט אינו שר באלבום.
זה היה הראשון מאלבומיו של הוקר שנכתבו לו תווים מדויקים לכל רגע של השיר, ללא סולואי אלתור כלל, ואף הגיע למספר 78 במצעד הבילבורד.
לפרס התווים הכתובים הטובים ביותר.
בצדו השני, השלישי והרביעי של האלבום הוקר מלווה על ידי וילסון בכלים שונים.
הלהקה המלאה מנגנת עם הוקר בצד השלישי והצד הרביעי.
בהקלטת האלבום הוקר נשמע תוהה כיצד וילסון מסוגל לעקוב אחרי הנגינה בגיטרה שלו כל כך טוב.
הוקר היה ידוע כ'פרפורמר' שקשה ללוות אותו, בין השאר בגלל ההתעלמות של שירתו ממבנה ומהירות השירים.
עם זאת, נראה כי וילסון לא התקשה כלל לעקוב אחריו באלבום הזה.
הוקר מסיק בהקלטה כי "אתה (וילסון) בטח הקשבת לתקליטים שלי כל חייך".
כמו כן ידוע כי הוקר הצהיר ש"וילסון הוא גיטריסט המפוחית הגדול ביותר אי פעם."
האלבום התקבל בארצות הברית באהדה רבה מקרב מעריציו של הוקר ואוהדי Canned Heat.
הוא היה לאחד מהאלבומים הנמכרים ביותר של הלהקה ואף עבר את סף ה-100,000 עותקים כבר בחודש הראשון שלו.
הוא הגיע למקום 78 במצעד הבילבורד של שנת 1971, מקום מכובד ברשימה מפורסמת זו.
בסקירה עכשווית האלבום עדיין מתקבל באהדה: האתר AllMusic נתן לאלבום ארבעה כוכבים מתוך חמש; האתר Amazon נתן לאלבום ארבעה וחצי כוכבים מתוך חמש; אותו ציון קיבל האלבום גם מאתר Discogs.
לעומת זאת, קמו גם קולות מנוגדים שטענו כי האלבום הוא ירידה ברמתה של הלהקה ושל ג'ון לי הוקר ושהשילוב בין סגנונותיהם מתנגש וצורם.
למשל, רשת החנויות Rough Trade כתבה על האלבום כי "הוק, הכי לא שיטתי מבין הבלוזמנים הגדולים בדורו, אינו מתאים לנגן עם נגנים ממושמעים; במקום זאת, הוא דורש צדדים שמשחקים לפי תחושה".
Hope (בעברית: תקווה) הוא אלבום האולפן השישי של הזמרת הסקוטית סוזן בויל.
האלבום יצא לאור ב-21 באוקטובר 2014 על ידי חברות התקליטים סייקו וקולומביה רקורדס.
האלבום הגיע למקום ה-13 במצעד האלבומים הבריטי.
"Hostage" (בעברית: "בת ערובה") הוא שיר שהקליטה הזמרת-יוצרת האמריקאית בילי אייליש, ומופיע במיני-אלבום הראשון שלה, Don't Smile at Me.
השיר יצא לאור ב-11 באוגוסט 2017, על ידי חברות התקליטים דארק-רום רקורדס ואינטרסקופ רקורדס, ביחד עם המיני-אלבום עצמו.
השיר נכתב במפתח A מינור, תוך שהמקצב שלו נמוך.
באוגוסט 2017, עלה האודיו הרשמי של השיר לערוץ היוטיוב של בילי אייליש.
באודיו ניתן לראות את עטיפת המיני-אלבום בו נכלל השיר.
נכון לאפריל 2020, מונה הצפיות של האודיו עומד על למעלה מ-20 מיליון צפיות.
הקליפ של השיר צבר למעלה מ-77 מיליון צפיות.
בין היתר, הצליח השיר לצבור למעלה מ-190 מיליון השמעות ברשת הזרמת המדיה ספוטיפיי.
מקוםתאריםמכירותאוסטרליה (ARIA)פלטינה 2×140,000ארצות הברית (RIAA)פלטינה1,000,000בריטניה (BPI)כסף200,000קנדה (Music Canada)פלטינה80,000 מכירות + הזרמת מדיה בלבד
מדינהתאריך יציאהפורמטחברת תקליטיםמקורעולם11 באוגוסט 2017הזרמת מוזיקה • הורדה דיגיטליתדארק-רום • אינטרסקופ
Hot (בעברית: חם או לוהט) הוא אלבום הבכורה של הזמרת-יוצרת הבריטית מלאני בראון.
האלבום יצא לאור ב-9 באוקטובר 2000 על ידי חברת התקליטים וירג'ין.
מתוך האלבום יצאו ארבעה סינגל, כולל הלהיט "I Want You Back".
האלבום הגיע למקום העשירי במצעד האלבומים של יפן.
"Hope" (בעברית: תקווה) הוא סינגל שהוקלט על ידי הצמד מוזיקלי האמריקאי הצ'יינסמוקרס בשיתוף הזמרת ופזמונאית השוודית וינונה אואק, מתוך האלבום,Sick Boy.
השיר יצא לאור ב-18 בדצמבר 2018, על ידי חברת התקליטים קולומביה ו-Disruptor Records, כסינגל העשירי מתוך האלבום.
השיר נכתב על ידי אנדרו טגראט, אלכס פאל, כריס ליון, קייט מורגן והופק על ידי הצ'יינסמוקרס, קייט מורגן.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-173 מיליון השמעות.
הווידאו קליפ הרשמי של השיר פורסם ב-14 בדצמבר 2018, בשידור חי והועלה לערוץ היוטיוב של אלי גולדינג.
נכון ליוני 2020, מונה הצפיות של הקליפ עומד על למעלה מ-120 מיליון צפיות.
מקוםתאריםמכירותארצות הברית (ARIA)זהב35,000 מכירות + הזרמת מדיה בלבד
מדינהתאריך יציאהפורמטחברת תקליטיםמקורעולם18 בדצמבר 2018הזרמת מוזיקה • הורדה דיגיטליתקולומביה • Disruptor Records
"Hope Not" (בקוריאנית: , ובעברית: "מקווה שלא") הוא שיר שהוקלט על ידי להקת בנות הקיי-פופ הדרום קוריאנית בלאקפינק, מתוך המיני-אלבום השלישי שלה, Kill This Love.
השיר הגיע למקום התשיעי במצעד שירי העולם הדיגיטליים.
השיר נכתב על ידי טדי פארק ומאסטה וו והופק על ידי פארק, לידיה פאק וסיאו וונג'ין.
למרות שלא יצא כסינגל, זכה השיר להצלחה מתונה ברחבי העולם.
השיר לא הצליח להיכנס למצעד 100 השירים החמים של קוריאה הדרומית והיה לאחד מהשירים הבודדים של הלהקה שלא הצליח לעשות זאת.
במצעד ה-Gaon של המדינה, הגיע למקום ה-108.
במצעדי הבילבורד זכה השיר להצלחה, כאשר הגיע למקום התשיעי במצעד שירי העולם הדיגיטליים.
Hormoaning הוא מיני אלבום של להקת נירוונה, שיצא ב-1992 בחברת גפן רקורדס ובDGC רקורדס.
הוא שוחרר באוסטרליה ויפן בלבד, בזמן סיבוב הופעות של הלהקה שם.
ארבעה מהשירים במיני אלבום הם קאברים שלא שוחררו לפני כן: "Turnaround" של להקת Devo, "Son of a Gun" ו-"Molly's Lips" של להקת "The Vaselines", והשיר "D-7" של להקת הפאנק-רוק "Wipers".
השניים הנותרים הם שירים מקוריים של הלהקה שהופיעו בעבר בצד ב' של הסינגל המפורסם "Smells Like Teen Spirit" מתוך האלבום "Nevermind" (השירים: "Aneurysm" ו-"Even in His Youth").
Horizon Forbidden West (בתרגום חופשי לעברית: הורייזון: המערב האסור) הוא משחק וידאו מסוגת הפעולה-תפקידים מגוף שלישי מסוג עולם פתוח, בפיתוח Guerrilla Games ובהפצת PlayStation Studios, שיצא לאור ב-18 בפברואר 2022 לקונסולות המשחקים פלייסטיישן 4 ופלייסטיישן 5 וב-21 במרץ 2024 למערכת ההפעלה Microsoft Windows.
המשחק מהווה המשך ישיר למשחק "Horizon Zero Dawn", ובו השחקן נכנס לנעליה של אלוי, ציידת מהמאה ה-31 כשהיא יוצאת לקליפורניה, יוטה ונבדה למשימה מצילת עולם.
במהלך מסעה, היא מגיעה לטריטוריות חדשות מלאות בשבטים מסוכנים ומכונות קטלניות.
Horizon Forbidden West הוא משחק פעולה-תפקידים המשוחק מנקודת מבט של גוף שלישי.
שחקנים שולטים באלוי, ציידת מהמאה ה-31 החיה בעולם מלא במכונות מסוכנות.
המשחק מתרחש בקליפורניה, יוטה ונבדה ומפתו תהיה גדולה משל המשחק הקודם.
המשחק מציג מקומות אייקוניים רבים כגון סן פרנסיסקו ועמק יוסמיטי.
בניגוד למשחק הקודם, Horizon Forbidden West יאפשר לשחקנים לחקור גם מתחת למים בימים, אגמים ונהרות.
חצי שנה לאחר הבסת "האדס" במשחק הקודם, אלוי מחפשת ללא הצלחה אחר גיבוי למערכת "גאיה" במטרה להפעיל אותה מחדש כדי שתשחזר את הביוספירה של כדור הארץ.
סיילנס, שגנב את האדס, יוצר קשר עם אלוי ומפציר בה להמשיך את חיפושיה באזור בשם "המערב האסור".
אלוי וחברה ואל מגיעים למערב האסור ומגלים ששבט שחי שם בשם "טנאקט" מצוי במלחמת אזרחים בין הצ'יף האקרו לבין מנהיגת המורדים רגאלה.
אלוי מוצאת את סיילנס בתוך מפעל ובו היא מגלה שהאדס ניזוק לחלוטין ואלוי משמידה אותו באופן סופי.
אלוי מצליחה להשיג גיבוי לגאיה, בלי תת-המערכות שלה, אך מופרעת על ידי קבוצת אנשים עתידניים.
הקבוצה, שמורכבת ממנהיגה ג'רארד, הסגנים שלו טילדה ואריק ושיבוט נוסף של ד"ר אליזבת סובק בשם בטא.
הקבוצה מחזיקה בטכנולוגיה מתקדמת השומרת עליהם ללא פגע.
הקבוצה לוקחת מאלוי את הגיבוי לגאיה ואלוי מצליחה לברוח מהם.
זו, אחד מחברי שבט "אוטארו" שחיים בסמוך, מכוון את אלוי למרכז בקרה בו היא מוצאת גיבוי של גאיה, אליו היא מחברת תת-מערכת שלה בשם "מינרווה" (אחראית על שידור קוד הכיבוי למכונות שנוצרו על ידי פארו).
גאיה מצליחה לאתר תתי מערכות נוספות שלה: אתר (נועדה לנקות את אטמוספירת כדור הארץ ממזהמים), דמטר (אחראית לשחזור מחדש של הביוספירה הצמחית בכדור הארץ) ופוסידון (אחראית לנקות את האוקיינוסים, הימים, האגמים וכלל מקורות המים בכדור הארץ ממזהמים).
גאיה מציעה לאלוי להחזיר אליה קודם את תתי המערכות הללו לפני שתנסה ללכוד את הפייסטוס (נועדה ליצור מכונות על פי דרישותיה של גאיה להארצת כדור הארץ מחדש), שהיא מערכת מתוחכמת יותר.
בנוסף, גאיה מסבירה לאלוי שהאות שגרם להאדס לנסות להשמיד את בני האדם במשחק הקודם הגיע ממערכת כוכבי הלכת "סיריוס" ואלוי חושדת שהאות נשלח על ידי האנשים העתידניים.
אלוי מצליחה לאתר את בטא, שמסבירה לה שהקבוצה שלה מורכבת מתושבים מקבוצת מושבות בשם "פאר זנית" שעזבו את כדור הארץ בזמן ההכחדה הגלובלית שלו, שנים רבות קודם לכן והצליחו להאריך את תוחלת החיים שלהם.
לאחר שהמושבות בפאר זנית כשלו והתפרקו, חלק מחבריה הגיעו לכדור הארץ במטרה להשתמש בגיבוי של גאיה (בעזרת הדנ"א של בטא, ששייך לד"ר סובק) במטרה לאכלס מחדש את המושבות.
הקבוצה הצליחה להשיג את תתי המערכות איליתיה (נועדה לשחזור מחדש של המין האנושי), ארטמיס (אחראית לשחזור מחדש של בעלי החיים וליישבם מחדש בכדור הארץ) ואפולו (משמשת כארכיון הידע האנושי משחר ההיסטוריה לשימושם של בני האדם בעתיד הרחוק), אך בטא גנבה מהקבוצה את הגיבוי שלה לגאיה.
אלוי מצליחה להשיג את תת-המערכת "אתר" לאחר שסייעה להאקרו במלחמת האזרחים נגד המורדים ומצליחה להשיג את פוסידון מההריסות של לאס וגאס.
אלוי ממשיכה להריסות של קליפורניה ופוגשת את חברי שבט "קוואן" שמנסים לפתור משבר אקולוגי במקום מושבם.
אלוי מסייעת לחברת השבט בשם אלבה להשיג נתונים אקולוגיים למחקר של השבט ומצליחה להשיג את דמטר.
על מנת להשיג את אותה ההרשאה, אלוי יוצאת למסע בחיפוש אחר טייבס, הבונקר התת-קרקעי הסודי של טד פרו.
בבונקר, אלוי מגלה מה קרה לו לאחר האסון: טד ניסה למצוא דרך להאריך את חייו ובעזרת ד"ר סומפטוו, הצליח לגרום לעצמו להיות בן אל-מוות, אך במחיר של מוטציות שונות שהופיעו על גופו.
טד נשאר לבדו לאחר שהרג את כל סובביו ולאחר שד"ר סומפטוו וביתו התאבדו.
הוא ניסה לטפל בעצמו ובסופו של דבר הסתגר בתוך הכור הגאותרמי אשר נמצא בתוך הבונקר.
אלוי מגלה כי טד הצליח לשרוד במשך אלף שנים, אך עקב המוטציות הרבות שהצטברו, טד הפך למעשה מאדם לגוש בשר לא מזוהה, עם פעילות מוחית כמעט אפסית.
אלוי משתמשת בגאיה כדי ללכוד את הפייסטוס ומיד לאחר מכן מותקפת על ידי קבוצת פאר זנית.
אריק הורג את וארל (ידידה של אלוי שנשבע לסייע לה לאחר הקרב במרידיאן) ולוכד את בטא, בזמן שג'רארד גונב את הגיבוי של גאיה, אבל טילדה בוגדת בקבוצה ועוזרת לאלוי לברוח.
טילדה מספרת לאלוי שהיא הייתה בת הזוג של אליזבת סובק, אך נטשה אותה ועלתה על המעבורת לפאר זנית בזמן שכדור הארץ החל להיכחד.
מתחרטת על מעשיה, היא מחליטה לעזור לאלוי במלחמה כנגד הקבוצה.
בנוסף, טילדה מספרת לאלוי שסיילנס סייע למורדים בשבט "טנאקט" במטרה שאלו יסייעו לו להילחם נגד חברי פאר זנית.
אלוי מסרבת להקריב את חברי שבט "טנאקט" ובמקום זאת מביסה את רגאלה (מנהיגת המורדים) עצמה לפני שהאחרונה תהרוג את הצ'יף.
אלוי וחבריה מסתערים על בסיסם של קבוצת פאר זנית ובטא משחררת את הפייסטוס לרשת של פאר זנית, מה שגורם לשיתוק הצבא שלהם.
סילאנס מבטל את ההגנות בבסיסם של פאר זנית ובעזרתו אלוי מצליחה להרוג את אריק וטילדה הורגת את ג'רארד.
אלוי ובטא מבינות שמושבות פאר זנית נהרסו על ידי מערכת בשם "נמסיס", ניסוי כושל להעלאת תודעה לשרת ענן אותו יצרו חברי פאר זנית.
חברי פאר זנית נמלטו מנמסיס בתקווה להגיע לכדור הארץ, לקחת את הגיבוי של גאיה ובעזרתו ליישב כוכב לכת חדש בו הם יוכלו לחיות.
נמסיס היה זה ששלח את האות להאדס במשחק הקודם, מה שגרם לו לנסות להשמיד את המין האנושי.
טילדה מפצירה באלוי לנטוש את כדור הארץ ביחד איתה, אך אלוי מסרבת ונאלצת להרוג את טילדה.
סיילנס מסביר לאלוי שהאדס סיפר לו על נמסיס ולכן גם סיילנס רצה לעזוב את הכוכב, אך בגלל מעשיה של אלוי החליט להישאר ולסייע לה במלחמה נגד נמסיס.
חבריה של אלוי מתפצלים לכל קצוות הארץ במטרה להזהיר את שאר השבטים מנמסיס ולהתכונן לקרב מולו שעתיד להתרחש, בזמן שאלוי ובטא מפעילות מחדש את גאיה.
זמן מה לאחר הבסת חברי פאר זנית', סיילנס מזהיר את אלוי מפני חבר פאר זנית' נוסף בשם לונדרה.
המיקום האחרון של לונדרה היה באזור בשם "החופים הבוערים", היכן שבעבר שכנה העיר לוס אנג'לס.
בהגיעה לחופים הבוערים, אלוי פוגשת באישה בשם סאקיה, חברה בשבט הקוואן.
סאקיה מסכימה להדריך את אלוי למחבואו של לונדרה, הנמצא במקום בשם "אור הכוכב העולה" (לשעבר ) בתמורה לכך שאלוי תסייע לסאקיה לנטרל את אחת ממערכות ההגנה של פאר זנית'.
סאקיה לוקחת את אלוי להתיישבות ממנה היא הגיעה, "קצה הצי" ומסבירה שהצי שעליו היא פיקדה איבד קשר עם משלחת שעשתה דרכה ממקום מוצאם של שבט הקוואן לכיוון סן פרנסיסקו ומאז הצי חי בהתיישבות קטנה בחופים הבוערים.
מתברר שסאקיה גנבה פוקוס מאחד מחברי המשלחת והשתיים מגלות שהמשלחת הנעדרת נמצאת באור הכוכב העולה.
האדמירל גאריט מאשר לסאקיה ולאלוי לחפש אחר חברי המשלחת מכיוון שאחת מהם היא אחותה של סאקיה, שהיא הנווטת האחרונה בקרבם.
בשיתוף פעולה, אלוי וסאקיה מגיעות לאור הכוכב העולה ומגלות שלונדרה לכד את חברי המשלחת ואילץ אותם לבצע חפירות במפקדה הישנה שלו.
השתיים מגלות שלונדרה אסף נתונים אודות פרויקט בשם "MSP" ומצליחות לעלות על עקבותיו.
השתיים מגיעות לקן עליו שומרת מכונת מלחמה בשם "הורוס" הנמצא בסמוך לשלט הוליווד.
השתיים מגיעות למחנה של שבט הקוואן ומגלים שחברי המשלחת הנעדרים כעת סוגדים ללונדרה בתור אל, לאחר שהאחרון הבטיח להם "גאולה".
אלוי וסאקיה חודרות אל המפקדה של לונדרה ומגלות שם שהוא משתמש בהורוס על מנת לבנות טיל שישגר אותו ואת קבוצת מאמיניו אל מחוץ לכדור הארץ.
במטרה להשיג מספיק כוח עבור הטיל, לונדרה שם את ידיו על מנועים של טילים גרעיניים ישנים מאור הכוכב העולה, אך הפעלתם תכסה את כל אזור "החופים הבוערים" בקרינה מסוכנת.
לאחר שניצחו את זת', עוזרו של לונדרה הן מגלות שלונדרה לקח את מאמיניו, ביניהם אחותה של סאקיה אל עבר פארק שעשועים נטוש במטרה להתכונן לעזיבה.
אלוי וסאקיה מסתננות אל תוך הפארק ויוצרות קשר עם העוזרת החכמה של לונדרה, בינה מלאכותית בשם נובה.
נובה מסבירה לשתיים שלונדרה מתכוון להשתמש בטיל כדי לשגר את עצמו וכמה חברי קוואן נבחרים, יחד עם קובץ המכיל מידע גנטי משבט הקוואן במטרה להקים מושבה בכוכב אחר, הרחק מהישג ידיו של נמסיס.
במטרה לוודא שמאמיניו לא יבגדו בו, לונדרה השתמש בפרוטוקול מיוחד במטרה לשטוף את מוחם של סוגדיו.
נובה פותחת עבור השתיים פתח במערכות הביטחון של לונדרה ואלוי מצליחה למחוק את נובה, בכך היא משחררת אותה משליטתו של לונדרה.
השתיים מצליחות להיכנס למקדש שלונדרה בנה לעצמו ומגלות שהוא עומד לשכב עם אחותה של סאקיה.
סאקיה תוקפת את לונדרה והאחרון נסוג לבונקר שלו הממוקם מתחת לשלט הוליווד.
לונדרה מפעיל את מכונת המלחמה "הורוס" ובעזרתה הוא תוקף את אלוי וסאקיה, אך השתיים מצליחות לפגוע בה מספיק ואלוי מצליחה לחדור אל תוך המכונה ולהרוג את לונדרה.
בסופו של דבר, אלוי שולחת את כל המידע מהפוקוס של לונדרה אל סיילנס ומצליחה לאחד בין חברי המשלחת לשבט הקוואן.
לאלוי יש אפשרות להתחיל מערכת יחסים רומנטית עם סאקיה, לפני שהשתיים מתפצלות כל אחת לדרכן.
כאשר אלוי חוזרת בחזרה לבסיסה, סיילנס מספר לה שהוא פיצח חלק מהמידע מהפוקוס של לונדרה וגילה בו רשימה של תאגידים מהמאה ה-21 שפיתחו נשק נסיוני שיכול לעזור להם להביס את נמסיס.
אשלי ברץ' ולאנס רדיק יחזרו לגלם את אלוי וסיילנס, בהתאמה.
המשחק הוכרז ביוני 2020 עם תאריך יציאה ב-2021. בתערוכת גיימסקום 2021 הוכרז שהמשחק נדחה, והוא עתיד לצאת ב-18 בפברואר 2022.
בגרסה לפלייסטיישן 5, המשחק ינצל את כוח המחשוב הנוסף של הקונסולה, הכונן השבבי, הסאונד התלת־ממדי והבקר החדש כדי לתמוך באפשרויות כמו פידבק הפטי וקיצור זמני טעינה.
המשחק מציג גרסה מעודכנת של מנוע Decima.
סדרת קומיקס המוסיפה לעלילת המשחק יצאה ב-2020.
באפריל 2023 חברת "" חשפה שהיא מתכוונת להרחיב את העולם של הורייזון בהרפתקאה הבאה של אלוי ושהמשך ישיר למשחק הנוכחי כבר נמצא בפיתוח.
Honky Château הוא אלבום האולפן החמישי של הזמר והיוצר הבריטי אלטון ג'ון.
החצי השני של שם האלבום קרוי על שם השאטו הצרפתי בן המאה ה־18 , שבו נמצא אולפן ההקלטות שבו הוקלט האלבום.
"Honky" היא מילה שהייתה אופנתית בתקופה שבה הוקלט האלבום, והיא בעלת משמעויות שונות תלויות הקשר.
האלבום היה הראשון מבין שבעה אלבומים רצופים של ג'ון שהגיעו למקום הראשון במצעד בילבורד 200.
שני סינגלים יצאו מן האלבום: "Rocket Man" ו־"Honky Cat".
"Honky Château" הוא האלבום האחרון שיצא בארצות הברית וקנדה בלייבל "Uni", לפני שחברת האם, "MCA", איחדה את כל הלייבלים שלה ללייבל הגג .
אלבום זה (כיתר אלבומיו המוקדמים של ג'ון) יצא לימים מחדש בלייבל "MCA".
ב־2020, דירג מגזין "רולינג סטון" את האלבום במקום ה־251 ברשימת 500 האלבומים הגדולים בכל הזמנים.
בארצות הברית, האלבום הגיע למעמד אלבום זהב ביולי 1972, ולמעמד אלבום פלטינה באוקטובר 1995.
האלבום היה הראשון שבו חברי להקת ההופעות של ג'ון מאז 1970, הבסיסט והמתופף , הצטרפו כנגנים קבועים גם בהקלטות האולפן.
באלבומי האולפן הקודמים הם הורשו להשתתף רק בהקלטת רצועה אחת, מפאת התנגדות המפיק וחברת ההקלטות.
בשאר הרצועות ניגנו נגני אולפן.
גם הגיטריסט (בן 20 אז), הצטרף כחבר קבוע ללהקה.
ג'ונסטון ניגן בכמה מרצועות אלבום האולפן הקודם, "Madman Across the Water", ולאחריו קיבל הזמנה להצטרף כחבר להקה קבוע.
ג'ונסטון צורף על רקע אווירה לא טובה ובעיות שהתגלעו בין ג'ון לבין אולסון ומארי: , אמר ג'ון בריאיון ל־"NME".
ג'ונסטון התגלה גם כמועיל מוזיקלית לג'ון, מכיוון שלהופעה בטריו היו מגבלות: .
במהלך ריאיון משותף עם אלטון ג'ון סיפר ברני טופין שהם נמנעו מלצרף גיטריסט עד אז, משום שחששו שיאפיל עליהם: .
עם זאת ג'ונסטון, שהיה בעל רקע בפולק (כחבר בלהקת ), ידע להשתלב מבלי להשתלט על הצליל.
האלבום הוקלט בצרפת, והיה הראשון מבין אלבומיו של ג'ון שלא הוקלט בבריטניה.
שיקול מרכזי ליציאה מבריטניה היה הרצון לחסוך את עלויות המיסוי הגבוה בבריטניה לבעלי הכנסות גבוהות (כפי שג'ון הפך להיות) – מס שולי של 75% (אם כי לימים ג'ון התעלם משיקול זה, והקליט בבריטניה על אף המיסוי הגבוה).
שיקול נוסף היה רצונו של ג'ון להתרחק מלונדון, בניסיון להתרחק מהלחצים שליוו את יצירת אלבום האולפן הקודם שלו.
לכן ג'ון חיפש מקום רחוק ושלו, שיסייע לו להתרכז בהיבט היצירתי בלבד.
המפיק גאס דאג'ן הציע את אולפן ההקלטות שבשאטו הצרפתי Château d'Hérouville, אולפן שהקליטו בו ממיטב האמנים וההרכבים שבאותה התקופה, בהם גרייטפול דד, דייוויד בואי, בי ג'יז, איגי פופ ועוד.
למיקום היו יתרונות גדולים מבחינת ג'ון והצוות: הנגישות ממנו לפריז הייתה קלה, אפשר היה להתגורר בו (וכך לעבוד בכל שעה שרצו), הקייטרינג היה מפורסם באיכותו, היו בו אמצעי בידור כמו בריכת שחייה ומגרש טניס, ובשטחו נמצא כרם.
ג'ון, הלהקה ואנשי ההפקה הגיעו למקום בינואר 1972. העבודה הייתה אינטנסיבית.
ג'ון וטופין הגיעו למקום עם שני שירים מוכנים, ובתוך שלושה ימים הם כתבו עוד תשעה (שירים עודפים נשארו לאלבום הבא).
לפי עדות דאג'ן, השיר "Rocket Man" הולחן בכחצי שעה במהלך אחד הבקרים.
שיטת העבודה התנהלה כרגיל בין הצמד: טופין כתב שיר והעביר אותו (בהקלטות אלה – באמצעות אשתו) לג'ון, שהלחין אותו.
הלהקה הצטרפה ולרוב בטרם עברו שעתיים כבר הוקלט דמו.
בסך הכל כתיבת והלחנת השירים ארכה חמישה ימים, תשעה ימים נערכו חזרות, ולאחר כשבוע מנוחה ניגשו להקלטות, שארכו כעשרה ימים.
ג'ון מספר שחברי הלהקה עישנו מריחואנה (אם כי הוא עצמו עדיין לא התנסה בשלב זה), אף כי נדרש מהם לא להפריז, כדי שיעמדו בעומס העבודה הגדול.
ג'ון היה מרוצה מהשירים ללא התזמור שעטף אותם באלבומי האולפן הקודמים – הוא הרגיש צורך להוכיח שאינו נזקק לו.
ג'ון והלהקה נהנו מהמקום ומהעבודה על האלבום, שתואר עקב כך על ידי ג'ון כאחד ה"שמחים" שלו.
בנוסף לתפקידי הנגינה שלהם, אולסון, מארי וג'ונסטון שימשו גם כזמרי רקע.
הצליל הייחודי והאופייני שהופק מהשילוב ביניהם (לראשונה בסינגל "Rocket Man") היה גם למאפיין של צליל הסינגלים והאלבומים של ג'ון בשנים הקרובות (עד לפיטוריהם של אולסון ומארי ב־1975, לאחר צאת האלבום "Captain Fantastic and the Brown Dirt Cowboy").
ב־1995 יצאה גרסת רימסטר לאלבום, גרסה שאותה הפיק דאג'ן.
רצועת הבונוס היחידה הייתה גרסת רוק אנד רול קצבית יותר של "Slave", שהייתה בתחילה אמורה להיות הגרסה שתכלל באלבום המקורי, אך לבסוף הוחלפה בגרסה איטית יותר.
הגרסה המהירה הייתה אמורה להיות צד ב' של השיר "Hercules", שתוכנן בתחילה לצאת כסינגל מהאלבום המקורי, אך לבסוף סינגל זה לא יצא, והגרסה המהירה של "Slave" נגנזה.
"Honky Château" הוא הראשון מבין שבעה אלבומים רצופים של ג'ון שהגיעו למקום הראשון במצעד "בילבורד 200".
האלבום נשאר בראש המצעד במשך חמישה שבועות, ובסך הכל שהה במצעד במשך למעלה משנה.
האלבום הגיע למעמד אלבום זהב בארצות הברית ביולי 1972, ולמעמד אלבום פלטינה באוקטובר 1995. שני הסינגלים היו להיטי טופ־10 בבילבורד הוט 100: "Rocket Man" הגיע למקום השישי, ו־"Honky Cat" הגיע למקום השמיני.
בבריטניה, האלבום היה הראשון של ג'ון שהגיע לטופ־3, ובנוסף היה הראשון ששני סינגלים ממנו היו להיטים: "Rocket Man" היה הסינגל הראשון של ג'ון שהגיע לטופ־3 במצעד הסינגלים הבריטי, בהגיעו למקום השני.
הסינגל היה גם הלהיט השני של ג'ון במולדתו (אחרי "Your Song"), ומבחינה זו היה חשוב במיוחד, משום שג'ון הצליח בארצות הברית מוקדם באופן ניכר מאשר בבריטניה, שבה זכה עד אז ליחס קריר יחסית (לשם השוואה, הסינגל היה הלהיט השישי של ג'ון בארצות הברית).